JUMAL KÕNELEB
Tere jälle!
Evangeelium on rõõmusõnum.
Mitte mingi kurb sõnum, vaid rõõmusõnum.
Kui vaatame Jeesust ristil, siis võib meid täita kurbus sellest,
mida Ta pidi kannatama, et võiksime saada patud andeks.
Jeesus kandis ka muud, kui sinu ja minu patte.
Ta suri ristil, et me võiksime elada vabadena.
See käib ka haiguste kohta.
Sellest täna taas räägimegi.
Mul on vaja sellest üha enam Jumala sõna kuulda.
Elu ei ole alati lihtne, aga Jumal on ikkagi meiega.
Uurime üheskoos Jesaja 53. peatükki.
Püüame seda mõista, süveneme sellesse
ja uurime seda üksipulgi ning mõtiskleme selle üle.
Mida see tegelikult tähendab,
miks on see nii kirjutatud ja miks ütles Issand seda?
Mida see tähendab minu igapäevases argielus?
Kuidas see mõjutab minu ihulikku tervist?
Püüame seda üheskoos uurida.
Võid avada oma Piibli Jesaja 53. peatüki kohalt.
Uurime seda üheskoos.
Vaatame Jesaja 53:4, mis on üks võtmesalme.
Siin on kirjutatud nii: "Ent tõeliselt" ehk tegelikult.
Sajaprotsendilise kindlusega.
"Ent tõeliselt võttis ta enese peale meie haigused.."
Algkeelne sõna "choli" tähendab:
haigus, kurvastus, katastroof ning suur õnnetus, ahastus.
Ta kandis, algsõna on "nasah",
st tõstis üles, võttis vastu, kannatas, kandis ära, pani enesele selga.
Jeesus riietus meie haigustesse.
Ta võttis need endale ja kannatas neid.
Ta viis need minult ära
ja hoidis iseeneses neid minu haiguseid.
Nii on siin kirjas.
Meie valud ehk "makob" - valu, piin, vaev, ahastus -
võttis Ta enese peale ehk "sabal" - kanda, koormatud ja vaevatud.
Jeesus oli koormatud ja vaevatud.
Jeesus oli ristil koormatud ja vaevatud ning kandis,
võttis vastu, kannatas ja riietus meie valudega.
Huvitav on ka asjaolu, et sõnad "nasah" ja "sabal" on sünonüümid.
Üks tõlge ütleb: "Ta kandis midagi karistusena kellegi teise eest,
et see teine isik ei peaks seda enam kandma."
Ta võttis selle enese peale, et meie ei peaks seda endale võtma.
Teine isik ei peaks seda kandma.
Mina ei pea seda siis kandma,
kui see peab paika, et Ta kandis minu haigused.
Me usume, et see peab paika.
Ta kandis selle minu eest,
võttis selle enese peale, et mina ei peaks seda kandma.
See oligi Tema surma põhjus.
"Meie aga pidasime teda vigaseks, Jumalast nuhelduks ja vaevatuks.
Ent teda haavati ehk ("khalal") haavatud, murtud, surmatud, tapetud.
Teame, et Teda haavati, murti, surmati ja tapeti meie süü pärast.
Löödi ehk "dakah" meie süütegude tõttu.
See tähendab tükkideks pekstud või murtud, purustatud.
Seega Jeesus suri ristil täielikult purustatuna ja hävitatuna.
Tema hävis, et ma ei peaks hävima.
"Karistus oli tema peal, et meil oleks rahu,
ja tema vermete läbi.."
Haavad ehk "chaburah" - haavad, sinikad ja vermed.
Tema vermete läbi on meile tervis tulnud.
"Rapha" tervendatud, parandatud, terveks tehtud, arst,
korralikult parandatud, terviklikuks tehtud, endine täius.
Tema võttis selle enese peale, et teised ei peaks neid kandma.
Ta kannatas ja oli ahelais, et keegi teine võiks saada vabaks.
Kes on see keegi teine? - Mina!
See on mõistetamatult suur arm.
Ta tegi seda kõike sinu ja minu eest.
Jesaja 53 on prohveteering,
mis anti sadu aastaid enne seda, kui Jeesus üldse sündis.
Juba siis kuulutati julgelt.
Jumala prohvet kuulutas, et on tulemas selline jumalateenija,
kes kannab ära sinu ja minu patud ning haigused
ning tuleb selleks, et meie võiksime olla vabad.
Joonistaksin selle üles, et oleks kergem mõista.
Need on nii suured ja raskesti mõistetavad asjad.
Mind aitab visualiseerimine.
See on nüüd Jeesus ristil.
See olen mina.
Vabandust, et joonistan nagu viieaastane.
Sa pole käinud meie koolis.
Mind ei aitaks ükski kool. - Joy tagasi esimesse klassi.
Teda haavati.
Tema peale pandi haigused.
Teda murti ja Ta murdus.
Ta kannatas.
Ta võttis enda peale meie valud.
Miks?
Mina võiksin olla terve - "rapha".
See tähendab, et oleksin tervendatud.
Minul oleksin terve ja täis rahu.
Meil võib olla rahu ning olla terved ja terviklikud.
Kas sul on rõõmus nägu?
Ikka. - See on hea.
Tema võttis haavad ja haigused,
Teda murti, piinati ja Ta kannatas ning Ta võttis kannatused enesele.
Need pandi Tema peale, et mina oleksin tervendatud
ja mul oleks rahu ning oleksin terviklik.
Kui ma seda vaatan, siis mu usk kasvab.
Tunnen seda oma ihus - tervis, rahu ja terviklikkus.
Püha Vaimu võidmine voolab minu sisemusse.
See imeline tervendav vägi puudutab mind.
Ma tunnen vabadust.
Isegi kui ma ei tunneks midagi,
siis tunne polegi selle asja juures kõige tähtsam.
See on tõde selle kohta, mida Ta tegi.
Võin seda uskuda, isegi kui ma kohe ei tunne midagi.
Küll need tunded jõuavad järele.
Võin selle vastu võtta ning sellesse uskuda.
Keegi tegi midagi, et teine ei peaks seda tegema.
Keegi võttis endale haigused, et teine ei peaks seda tegema.
Mina ei pea neid kandma.
Tema kannatas minu asemel.
Ta on minu asendaja.
Piiblis öeldakse nii,
et me ei või kunagi täielikult mõista, mida Jeesus tegi meie eest.
Kas saaksin selle risti oma kätte?
Me ei suuda kunagi täielikult mõista, mida Jeesus ristil tegi meie eest.
Johannese evangeelium 15:13:
"ei ole olemas suuremat armastust kui see,
et keegi annab elu oma sõprade eest."
Jeesus ütles ise, et Ta annab elu vabatahtlikult.
Keegi ei sundinud Teda selleks.
Isegi mitte Taevaisa ega keegi muu.
Jeesus ise ütleb Johannese evangeeliumis 10:17-18:
"Isa armastab mind seepärast,
et ma annan oma elu, et seda jälle tagasi võtta.
Keegi ei võta seda minult, vaid mina ise annan selle omal tahtel.
Minul on meelevald seda anda ja minul on meelevald seda jälle võtta.
Selle käsu olen ma saanud oma Isalt."
Ta ise andis oma elu, suri ristil sinu ja minu eest.
Ta tegi seda armastusest sinu ja minu vastu.
Kui vaatad risti, võib tekkida süütunne.
Muidugi oli see kohutav, mida Ta pidi meie pattude tõttu kannatama.
Jeesus ei taha, et jääksime selle juurde.
Jumal on mulle sellest juba mitmel korral rääkinud.
Ta tahab, et usuksime,
et Ta tegi seda armastusest meie vastu.
Ta tegi seda, et me tõesti võiksime elada vabadena.
Vabadena süü- ja häbitundest, haigustest, valust ning piinast.
See on vägev, kui seda mõistad,
et Jeesus suri meie pattude, kõigi selle tagajärgede eest,
et murda kogu vaenlase võim ning teha tühjaks hingevaenlase töö.
Päris pattulangemisest alates.
See on tõeliselt vabastav.
See on osa evangeeliumist ning mida Tema on teinud
sinu ja minu eest, et meie võiksime olla vabad.
Ta ei teinud seda vastu tahtmist.
Jesaja raamatut uurides loeme kogu aeg Vana Testamenti.
Mida ütleb Uus Testament?
Vaata oma Piiblist ka Matteuse evangeelium 8:16.
Kasulik on heita ise pilk peale ning mõtiskleda iseseisvalt selle üle.
Matteuse evangeelium 8:16
tervendab Jeesus pidalitõbise, seejärel sõjaväepealiku teenri,
Peetruse ämma ning kõiki teisi, kes teel olles tulevad Tema juurde.
Ta muudkui tervendab.
Õhtu jõudes toodi Tema juurde mitmed kurjadest vaimudest vaevatud.
"Ta ajas neist vaimud välja sõnaga ning tervendas kõik haiged.."
Miks Ta tervendas kõik haiged?
"et läheks täide, mida on räägitud prohvet Jesaja kaudu:
"Ta on võtnud ära meie haigused ja kandnud meie tõved."
Matteuse evangeeliumis öeldakse,
et töö, mida Jeesus tegi kõiki haigeid tervendades,
kui Ta käis ringi ja tervendas kõik haiged,
oli selleks, et läheks täide, mida on rääkinud prohvet Jesaja.
"Ta on võtnud ära meie haigused ja kandnud meie tõved."
Jeesuse tervendamiste algpõhjus
ja Uue Testamendi tervendustöö juur peitub just Jesaja raamatus,
sest Ta viis ristile meie haigused ning kandis sellel meie tõved.
Loeme seda ka 1. Peetruse kirjast 2:24.
Kas see puudutab vaid Jeesust?
Kas ainult Jeesus suutis tervendada?
Ei. Teame, et see ülesanne jätkus ka Apostlite tegude raamatus.
Peetrus, Jaakobus, Johannes jätkasid apostlitena seda tööd.
Jeesuse nimel panid nad käed haigetele
ja haiged said terveks.
1. Peetruse kiri 2:24 ütleb nii:
"Ta kandis ise meie patud oma ihus üles ristipuule,
et meie, olles surnud pattudele, elaksime õigusele.."
Imeline!
Tema ise kandis meie patud.
Võime tänada selle eest Issandat, et Ta on ristil surnud meie eest.
Ta kandis need ja me täname selle eest!
See kirjakoht läheb veel edasi:
"Tema vermete varal te olete saanud terveks."
Tema haavade kaudu.
See on kahekordne õnnistus.
Nii hing kui ihu vabastati Kolgatal, et me võiksime olla terved.
Tuleksin veelkord kirjakoha juurde Matteuse evangeeliumis.
Nagu lugesid, tõesti öeldakse:
"et läheks täide, mis on räägitud prohvet Jesaja suu kaudu."
Sadu aastaid varem antud lubadus täitus Jeesuse kaudu.
Ta täitis selle sõna-sõnalt.
See on väga julgustav.
Kui Jumal lubab midagi teha, siis Ta teebki seda.
Jeesus tervendas oma teenistuses kõik tema juurde tulnud haiged.
Miks? Selleks et täita kõike seda,
mida oli Tema kohta sadu aastaid varem ennustatud.
Jeesus on sama täna, eile ja igavesti.
Ta tegutseb nüüd meie kaudu ning oma koguduse keskel.
Sama lubadus, mis anti sadu aastaid enne Tema sündimist,
kehtib ka tänapäeval.
Kas see on tõsi? - Kas sa ikka veel kahtled?
Kas see on tõsi, mis on kirjas
Jesaja 53, Matteuse 8 ja 1. Peetruse 2:24?
Kas see on tõsi?
Kuidas see saab tõsi olla, kui haigussümptomid on mu ihus
ning ma tunnen seda valu ja kannatan nädalast nädalasse?
Tuleme kõikväelise Jumala palge ette.
Piibel ja krutsifiks käes ning näitame seda Talle.
Issand, vaata, Sa oled siin.
Oled surnud minu eest ja see siin on lepingumärk.
See on märk sellest ja olen võtnud Sinu vastu.
Usun sellesse, mida oled teinud ning oled surnud minu eest.
Ma tean seda.
Sel hetkel pole meil enam vastuväiteid.
Mida rohkem seda uurime, sellesse süveneme,
mida rohkem vaatame seda ning mida enam loeme Piiblit,
saab see järk-järgult selgemaks, et see on tõsi.
Ta on ka ihulikult kannatanud minu eest.
Tema ihu murti ka minu eest, et mina saaksin olla vaba ja terve.
Tema on minu asemel kannatanud.
Ta on minu asendaja.
Kui ma seda mõistsin,
muutis see minu arusaamu ja andis uue aluse mu usule.
Kui see on osa lunastustööst ja mida Jeesus on minu eest teinud,
võin suhtuda haigustesse samamoodi nagu suhtun pattu.
Jeesus suri mu pattude eest, et võiksin elada patu mõjust vabana.
Ta annab mulle Vaimu kaudu
jõudu seista patule vastu ja elada sellest täiesti vabana.
Kui Jeesus kandis ka kõik minu haigused,
võin julgelt ka neile vastu seista nagu ma seisan ka patu vastu.
Jumal annab mulle selleks ka jõu,
et seisaksin haiguste vastu ja elaksin neist tõesti vabana.
Jeesus ei surnud asjata ristil
vaid selleks, et pääseksime ühel hetkel Taevasse.
Ta tegi seda armastusest sinu ja minu vastu.
Ta tahab, et me usume
sellesse mõistetamatult suurde armu ja headusesse
ning elaksime vabaduses, mille jaoks Ta meid on lunastanud.
See andis mulle uut jõudu ja uue aluse, millel seista.
Uue aluse püsida vabana ning seista patule vastu,
samuti pimedusele ja haigustele, sest see ei kuulu enam mulle.
Jeesus on minu asendaja. - Kooliski on asendusõpetajad.
Kui mul on koolis asendaja, siis ma ei pea olema ise klassis.
Asendusõpetaja on klassis, siis viib tema tunnid läbi.
Tema on ettevalmistunud ja mina ei ole samal ajal kohal.
Kui asendusõpetaja on klassis, siis mina olen mõnel koolitusel.
Sina oled Fääri saartel ja mina võin olla kohvipausil,
kodus või mujal ja ma ei pea olema klassis.
Pole vahet, kas ta saab hästi või halvasti hakkama.
Ta on sellegipoolest seal ning teeb seda, mida vaja.
Tema teeb seda tööd ja mina ei ole samal ajal kohal.
Kui Jeesus asendab kannatustes, kas võib siis olla nii,
et asendaja saab minu asemel ka olla haige?
Milline asendaja tahaks olla kellegi teise eest haige?
Kes oleks nii hull, et teeks seda, pealegi tasuta?
Meie koolis on sageli asendajad vabatahtlikena tööl.
Kes tahaks asendada kedagi haiguse põdemises?
Seda tegigi Jeesus.
Tema asendas mind.
Tema kandis minu haigused.
Emana ma tean, et siis kui laps on haige,
teeksin emana mida iganes, et võtta tema valu enda kanda.
Mina võiksin olla haige, et laps saaks olla vaba.
Tean inimese ja emana, et mina ei suuda seda teha.
See on võimatu ja ma ei suuda seda.
Tohutult piinarikas on näha, kuidas sinu laps kannatab.
Taevaisa suudab.
Tema suutis võtta haiguse ja kannatuse enda peale.
Ta suutis meid asendada.
Ta tõstis need meie pealt, võttis vastu, kannatas, kandis ära,
riietus sellesse ja pani selle enese peale.
Mul tekib lausa soov hõisata.
Olen vaba!
Kõik need sõnad.
Ta võttis, kandis - on minevikuvormis.
See kõik on juba tehtud.
Ma ei pea helistama Jeesusele ja paluma tal asendajaks tulla.
Ta juba kandis ja võttis enesele.
Need sõnad on mineviku ajavormis, sest Ta on seda juba teinud.
Milline vabadus, rõõm ja jõud!
Ma võin tõesti seda uskuda.
Kui seda usun, saan jõudu juurde
ja ka Püha Vaim värskendab mu ihu praegusel hetkel.
See on tõde.
Usu kaudu saan uskuda sellesse ning uskudes saan juba võidu.
Usu kaudu tuleb võit.
Nii see on. Palvetame.
Palvetame nüüd.
Tänu, Issand Jeesus, et saame rõõmuga tulla Su ette.
See on imeline sõnum.
Tuleme selle lepingumärgiga
ja teame, mida Sina oled teinud meie eest.
Tänu, Issand, et Sina kandsid meie haigused Jeesuse nimel.
Sõitlen praegusel hetkel
Jeesuse nimel igat haigust, mis mingil kombel püüab siduda.
Lahku!
Välja kõigi ihust, Jeesuse nimel!
Ühelgi haigusel pole väge,
mingit autoriteeti ega õigust olla enam su ihus.
Ma saan praegu nagu Jeesus, Tema nimel ja autoriteediga,
kuulutada sulle vabadust, Jeesuse nimel.
Pole vahet, mis haigust põed.
Võid Jeesuse nimel praegu võtta vastu täieliku vabaduse.
Tulgu see Jeesuse nimel kogu su ihusse.
Aamen.
Tänu, Jeesus, et see on juba tehtud!
Tänu, et võtsid ja kandsid kõik, et meie võiksime olla vabad.
Tahame kuulutada sulle täit vabadust Jeesuse nimel.
Ole vaba kogu pimedusest ja naudi seda vabadust!
Aamen.
Aitäh, et oleme saanud tagasisidet tehtud saadete eest.
Meile tohib ikka saata nii kiitust kui kriitikat.
Lisasime mõned kommentaarid oma viimasesse uudislehte.
Tänu teile kõigile julgustuse eest.
Kui soovid ise leida lähedase suhte Jeesusega,
siis see on kõige olulisem asi peale usklikuks saamise.
Minu raamatutest leiad mõne võtme selle jaoks.
Soovitan soojalt.
Neid võib tellida meilt või TV7-st.
Meie töö kohta saab lisainfot www.kristillinenkoulu.org
Kui soovid toetada TV7 tööd ja selle saate tootmist,
võid helistada annetustelefoninumbrile 9001777
Kõne hind Eestis on 7 eurot.
Võid kasutada ka kontonumbreid, mida näed nüüd ekraanil.
Kui külvad Jumala töösse, siis Jumal õnnistab Sind.
Päris kindlasti.
Ole õnnistatud, Jeesuse nimel.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Marko ja Meeli Martin